
     HOTĂRÂRE
 cu privire la  ”Modificarea și actualizarea „H.C.L. nr. 75/30.09.2024 referitoare la procedura de anulare a accesoriilor aferente obligațiilor bugetare restante la data de 31.08.2024 inclusiv, constând în creanțe de natură fiscală  datorate bugetului local al comunei 23 August”

Consiliul Local al Comunei 23 August, întrunit în şedinţa ordinară de lucru convocată în data de 28.11.2024 orele 1600, la sediul Primăriei Comunei 23 August, din localitatea 23 August,

Având în vedere:

· iniţiativa primarului comunei 23 August, exprimată în referatul de aprobare înregistrat cu nr.1944/26.11.2024;

· raportul compartimentului de specialitate înregistrat cu nr.19465/27.11.2024;

· art. 7 alin. (2) din Legea nr. 287/2009 privind Codul civil, republicată, cu modificările ulterioare;
· art. IV alin. (1) și alin. (2) din O.U.G. 132 din 21 noiembrie 2024 privind modificarea și completarea Legii nr. 227/2015 privind Codul Fiscal și pentru completarea Legii nr. 207/2015 privind Codul de Procedură Fiscală, precum și pentru modificarea și completarea unor acte normative;

· Avizul consultativ al comisiei de specialitate nr. 1 a Consiliului Local al Comunei 23 August;

În temeiul drepturilor conferite prin art. 129, alin. (2), lit. b) coroborat cu alin. (4), lit. c), ale art. 139, alin. (3), lit. c), respectiv art. 196, alin. (1), lit. a)din Codul administrativ adoptat prin O.U.G. nr. 57/03.07.2019, cu modificările şi completările ulterioare adoptă prezenta:
HOTĂRĂRE:

Art. 1 Se modifică art. nr. 3 din HCL 75/30.09.2024 în sensul că termenul de 25.11.2024 prevăzut în actul sus menționat se înlocuiește cu termenul de 19.12.2024.

Art. 2 Celelalte prevederi ale H.C.L. nr. 75/30.09.2024 nesupuse modificării prin prezentul act administrativ, rămân în vigoare, urmând a se aplica întocmai.

Art. 3 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ, cu modificările şi completările ulterioare:
· Primarului Comunei 23 August;
· Compartimentului constatare-impunere pentru aducerea la îndeplinire; 
· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin afişare la sediul autorităţii administraţiei publice locale.

     
Hotărârea  s-a  adoptat  cu  un  număr  de 14  voturi “pentru”,   -  vot “împotrivă”,      la  şedinţă  fiind  prezenţi  un  număr  de  14  consilieri   din  cei  15  aleşi.

      COMUNA 23 AUGUST                                                  PREŞEDINTE DE ŞEDINŢĂ,

           NR. 171/28.11.2024

                                  BUTOI IONEL- FLAVIUS
  CONTRASEMNEAZĂ PENTRU LEGALITATE,

SECRETAR GENERAL 

